Bannieloù Breizh, kevredigezh bannielouriezh hag ardamezouriezh Breizh  "Bannieloù Breizh" eo ar gevredigezh a ra war-dro ar vannielouriezh (studi ar bannieloù) hag an ardamezouriezh (studi ar skoedoù) e Breizh. Gant labour "Bannieloù Breizh" ez ay an dispakañ bannieloù war wellaat. Lakaat a ra "Bannieloù Breizh" he foan hag he nerzh evit ma ray ar strollegezhioù lec'hel hag ar c'hevredigezhioù gant bannieloù ha skoedoù a-feson, ha ma lakaint o logo da vont da heul reolennoù an ardameziñ. Div wech ar bloaz e teu kelaouenn "Bannieloù Breizh" er-maez. E-barzh e kaver studiadennoù ha keleier diwar-benn arouezioù Breizh. Koumanantit!